《寓极乐寺》
明代·王衡

湾湾绿水带城阴，白日青莲双树林。
万叠云山千里梦，六时钟磬五更心。
寒灯贝叶翻香蠹，春日檐花坐语禽。
随意竹床葵菜好，经帘不卷画堂深。

作者简介：（1561—1609）明苏州府太仓人，字辰玉，号缑山。王锡爵子。自幼才华横溢，读书五行俱下。万历十六年举顺天乡试第一，万历二十九年会试成进士，廷试第二。授编修。奉使江南，因请终养归。诗文俱称名家，有《缑山集》及杂剧《郁轮袍》等。